มีอาการหายใจไม่เต็มปอดครับเวลาตื่นเต้นหรือใจเต้นแรงจะมีอาการเหมือนจะอาเจียนครับ​กินโค้กหรือกาแฟเวลาใจเต้นเร้วหน่อยก็มีอาการเลยครับ
สวัสดีค่ะ อาการหายใจไม่อิ่ม ใจสั่น อาจเกิดจาก-โรคเกี่ยวกับทางเดินหายใจเช่น โรคหอบหืดจากหลอดลมหดตัวแคบลง โรคปอดอักเสบหรือติดเชื้อ อาจพบร่วมกับอาการไข้ ไอ หอบเหนื่อย-กรดไหลย้อน อาจมีแสบร้อนกลางอก หายใจไม่อิ่ม-โรคหัวใจเช่นกล้ามเนื้อหัวใจขาดเลือดเฉียบพลัน และภาวะหัวใจวาย มักมีอาการแน่นหน้าอกแบบตื้อๆเหมือนมีของหนักมาทับ เหนื่อยง่ายมากขึ้น ขาบวม นอนราบไม่ได้-โรคภูมิแพ้ หรือแพ้สารบางอย่าง มักเป็นเฉียบพลัน ทำให้ทางเดินหายใจบวม-การออกกำลังกายหรือทำงานหนัก-การได้รับสารกระตุ้นบางชนิดเช่น กาแฟ-เกิดเหตุการณ์ทำให้ตื่นตระหนกตกใจกะทันหัน หรือมีความวิตกกังวลการดูแลตัวเองเบื้องต้น งดการออกแรงหนัก ไม่กินแล้วนอนทันที งดการดื่มกาแฟแอลกอฮอล์ หรือสารกระตุ้นระบบประสาท แนะนำว่าถ้ามีอาการแน่นอกแบบโรคหัวใจดังกล่าวไป เหนื่อยง่ายมากขึ้น ตัวบวม ไอมาก คลื่นไส้ อาจียน มีไข้สูงร่วมด้วย ควรรีบไปพบแพทย์